**Zámer výzvy**

|  |
| --- |
| **Základné informácie** |
| **Zameranie výzvy** | Obnova a zmena využitia hnedých priemyselných areálov (brownfieldov) |
| **Poskytovateľ podpory** | Ministerstvo investícií, regionálneho rozvoja a informatizácie Slovenskej republiky |
| **Fond / Priorita** | **8P1** Fond na spravodlivú transformáciu |
| **Špecifický cieľ** | **JSO8.1** Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody |
| **Opatrenie** | **8.2.2** Revitalizácia a rekonverzia priemyselných území |
| **Štátna pomoc** | Podpora bude poskytovaná ako štátna pomoc zlučiteľná s vnútorným trhom (na základe skupinových výnimiek podľa nariadenia Komisie (EÚ) č. 651/2014). Schéma pomoci je aktuálne v procese konzultácie s koordinátorom pomoci – Protimonopolným úradom SR. **Finálne parametre výzvy sa budú odvíjať od finálnych parametrov schémy pomoci.**  |
| **Financovanie** | Výška finančných prostriedkov z FST alokovaných na výzvu predstavuje **5 000 000 EUR**. Miera spolufinancovania bude závisieť od finálnej podoby schémy štátnej pomoci. |
| **Cieľ výzvy** |
| Podpora prostredníctvom výzvy v súlade s Plánom spravodlivej transformácie územia umožní obnovu hnedých priemyselných areálov (brownfieldov), ktoré vznikli v dôsledku predchádzajúceho využívania nehnuteľností (pozemkov a stavieb) na priemyselné a/alebo energetické účely. Cieľom podpory je vytvorenie podmienok pre využitie obnovených brownfieldov primárne na kultúrne účely a činnosti, pričom doplnkovo môžu byť podporené priestory využívané na pohybové aktivity a na iné účely prispievajúce k zlepšeniu miestneho podnikateľského a spotrebiteľského prostredia. |
| **Časové vymedzenie výzvy** |
| **Typ výzvy** | Otvorená (uzávierka hodnotiacich kôl posledný pracovný deň každého nasledujúceho 3. mesiaca) |
| **Predpokladané vyhlásenie** | 2Q 2024 |
| **Predbežné parametre podpory*** podmienky poskytnutia príspevku (PPP) a ďalšie skutočnosti týkajúce sa poskytnutia príspevku (ĎS)
 |
| **Oprávnenosť aktivít (PPP)** | Typ akcie: **Zmena účelu a opätovné využitie opustených priemyselných území a obnova pôdy*** **Hlavná aktivita 1:** Obnova brownfieldov s cieľom vytvoriť podmienky pre ich využitie na kultúrne účely a činnosti
* **Hlavná aktivita 2:** Obnova brownfieldov s cieľom vytvoriť podmienky pre ich využitie na športové a multifunkčné rekreačné účely (možné výlučne v súbehu s hlavnou aktivitou 1)
* **Hlavná aktivita 3:** Obnova brownfieldov s cieľom vytvoriť podmienky pre ich využitie na iné účely prispievajúce k zlepšeniu miestneho podnikateľského a spotrebiteľského prostredia (možné výlučne v súbehu s hlavnou aktivitou 1)

Podporené môžu byť projekty obsahujúce **výlučne hlavnú aktivitu 1,** alebo projekty **kombinujúce hlavnú aktivitu 1 s ostatnými oprávnenými hlavnými aktivitami - hlavnou aktivitou 2 a/alebo hlavnou aktivitou 3**. Každá časť podporeného projektu musí byť zaradená pod niektorú z oprávnených hlavných aktivít projektu. V prípade projektu kombinujúceho viaceré oprávnené hlavné aktivity musí mať **hlavná aktivita 1 podiel na celkovej ročnej priestorovej kapacite, ktorá je predmetom obnovy v rámci projektu, predstavovať aspoň 60%.** V takom prípade je oprávnené aj **investovanie do infraštruktúry a vybavenia, ktoré sú zdieľané naprieč aktivitami projektu.****Definícia hnedého priemyselného areálu (brownfieldu):**Nehnuteľnosť (alebo skupina nehnuteľností, pričom môže ísť o pozemky a stavby), ktorá nie je efektívne využívaná, je alebo bola zanedbaná, prípadne aj kontaminovaná. Zároveň ide o nehnuteľnosť, ktorá bola v minulosti určená alebo využívaná na priemyselné a/alebo energetické účely a im nadväzujúce činnosti. Aby mohla byť táto nehnuteľnosť ďalej využívaná, vyžaduje si istý druh intervencie/zásahu.**Prehľad predbežných oprávnených výdavkov:** **Hmotné a nehmotné aktíva** v súvislosti s:* **Nákupom nehnuteľností** – pozemkov a stavieb (vo výške maximálne do 15% celkových oprávnených výdavkov);
* **Stavbami** – rekonštrukcia vrátane opatrení na zvyšovanie energetickej efektívnosti budov, nadstavba / prístavba (oprávnená výlučne v súbehu s rekonštrukciou a za zachovania kultúrneho dedičstva);
* **Vybavením** - interiérové a exteriérové vybavenie súvisiace s plánovaným ďalším využitím (vrátane renovácie a opráv);
* **Úpravami pozemku, odstraňovaním nevyužitých stavieb a ich častí**, či rozvojom inžinierskych sietí, komunikácií a chodníkov v rámci pozemku (ak sú nevyhnutné pre dosiahnutie cieľov projektu). Odstraňovanie environmentálnej záťaže je oprávnené výlučne ak je dodržaná zásada „znečisťovateľ platí“[[1]](#footnote-2).
 |
| **Oprávnenosť žiadateľa (PPP)** | **Verejný sektor:** * subjekty štátnej správy(ústredné orgány štátnej správy a ostatné ústredné orgány štátnej správy[[2]](#footnote-3), štátne rozpočtové organizácie a štátne príspevkové organizácie);
* ostatné subjekty verejnej správy(subjekty územnej samosprávy – obce, vyššie územné celky a nimi zriadené rozpočtové organizácie a príspevkové organizácie).

**Neziskový sektor:** * neziskové organizácie poskytujúce všeobecne prospešné služby;[[3]](#footnote-4)
* občianske združenia;[[4]](#footnote-5)

**Súkromný sektor:*** obchodná spoločnosť.[[5]](#footnote-6)
 |
| **Územná oprávnenosť (PPP)** | **Žiadateľ je povinný realizovať projekt, resp. jednotlivé aktivity projektu na oprávnenom území.** Pre túto výzvu sú v súlade s PST oprávnené nasledovné územia:

|  |  |  |
| --- | --- | --- |
| **NUTS II** | **NUTS III / Kraj** | **LAU I / Okres** |
| Západné Slovensko | Trenčiansky kraj | Partizánske |
| Prievidza |

Pre posúdenie splnenia tejto podmienky poskytnutia príspevku je **rozhodujúce miesto realizácie projektu / aktivít projektu**, nie sídlo žiadateľa. Projekt môže byť realizovaný aj na viacerých miestach. |
| **Ďalšie pravidlá podpory (PPP a ĎS)**  | **Podmienky poskytnutia príspevku:** * Podmienka splnenia kritérií pre výber projektov
* Podmienka, že voči žiadateľovi nie je vyhlásený konkurz ani povolená reštrukturalizácia a nie je v likvidácii
* Podmienka zákazu vedenia výkonu rozhodnutia voči žiadateľovi
* Podmienka bezúhonnosti žiadateľa
* Podmienka, že žiadateľ nie je evidovaný ako vylúčená osoba alebo subjekt
* Podmienka, že voči žiadateľovi sa nenárokuje vrátenie štátnej pomoci.

**Ďalšie skutočnosti týkajúce sa poskytnutia príspevku:*** Zabezpečenie súladu so zásadou „nespôsobovať významnú škodu“
* Zabezpečenie vysporiadania majetkovo-právnych vzťahov
* Zabezpečenie povolení potrebných pre realizáciu projektu
* Zákaz podpory podniku v ťažkostiach (zabezpečenie súladu s pravidlami štátnej pomoci)
* Pravidlá kumulácie pomoci (zabezpečenie súladu s pravidlami štátnej pomoci)
* Pravidlá prevádzky výstupov projektu (zabezpečenie súladu s pravidlami štátnej pomoci).
 |

1. Spoločnosť, ktorá spôsobila environmentálnu škodu, za ňu nesie zodpovednosť a musí vykonať potrebné preventívne alebo nápravné kroky v zmysle platnej legislatívy. [↑](#footnote-ref-2)
2. V zmysle zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. [↑](#footnote-ref-3)
3. Zriadené podľa zákona č. 213/1997 Z. z.. [↑](#footnote-ref-4)
4. Zriadené podľa zákona č. 83/1990 Zb.. [↑](#footnote-ref-5)
5. V zmysle § 56 zákona č. 513/1991 Zb. Obchodný zákonník. [↑](#footnote-ref-6)